เมื่อเช้าพอดีได้เข้าไปโรงพยาบาลเลยวัดความดัน ได้ SYS 125 /DIA 108 /P.R. 50 อันนี้ผิดปกติไหมคะ เห็นมีป้ายบอกว่าความดันตัวล่างเกิน 100 ต้องพบแพทย์
สวัสดีค่ะ ค่าความดันโลหิตตัวบนคือค่าความดันโลหิตช่วงหัวใจบีบตัว ซึ่งค่าความดันที่เหมาะสมคือไม่เกิน 120 มิลลิเมตรปรอท แต่หากวัดได้อยู่ในช่วง 121-129 มิลลิเมตรปรอท ถือว่าค่ายังอยู่ในเกณฑ์ปกติส่วนค่าความดันโลหิตตัวล่างคือค่าความดันโลหิตช่วงหัวใจคลายตัว ซึ่งค่าความดันที่เหมาะสมคือไม่เกิน 80 มิลลิเมตรปรอท หากวัดได้อยู่ในช่วง 81-85 ถือว่าค่ายังอยู่ในเกณฑ์ปกติ แต่หากวัดได้อยู่ในช่วง 101-110 มิลลิเมตรปรอท ถือว่ามีความดันโลหิตสูงมาก ดังนั้นแนะนำให้ลองวัดซ้ำบ่อยๆ หากยังคงวัดได้มากกว่า 85 มิลลิเมตรปรอท ก็ควรไปพบแพทย์เพื่อรักษาค่ะในเบื้องต้น ก็ควรพยายามลดปัจจัยที่อาจทำให้เกิดโรคความดันโลหิตสูง เช่น งดสูบบุหรี่ งดดื่มเครื่องดื่มแอลกอฮอล์ทุกชนิด รวมถึงเครื่องดื่มที่มีคาเฟอีน หลีกเลี่ยงอาหารที่มีไขมันสูง อาหารที่มีรสเค็มหรืออาหารที่มีโซเดียมสูง และออกกำลังกายสม่ำเสมอ หากมีน้ำหนักตัวมาก ควรลดน้ำหนักด้วย เป็นต้นและควรวัดความดันโหลหิตเป็นประจำต่อเนื่อง หากต่อมาวัดได้ค่าเกิน 90 มิลลิเมตรปรอท ถือว่ามีความดันโลหิตสูง ควรปรึกษาแพทย์เพื่อพิจารณาทานยารักษาค่ะ